\NormalFont\ShortTitle{Maombolezo}

{\MT Maombolezo



\par }\PoetryChap{1}{\Q \FTNT{*}{{\FR 1: }{\FT{Sura hii imetungwa kila beti likianzia, na pia kila mstari katika lile beti, na herufi ya alfabeti ya Kiebrania zikifuatana tangu Aleph (A) hadi Taw (T); zote ni 22.}}}
\VerseOne{1}Tazama jinsi mji ulivyoachwa ukiwa,

\par }{\QB mji ambao zamani ulikuwa umejaa watu!

\par }{\Q Jinsi umekuwa kama mama mjane,

\par }{\QB ambaye wakati fulani alikuwa maarufu miongoni mwa mataifa!

\par }{\Q Yule aliyekuwa malkia miongoni mwa majimbo

\par }{\QB sasa amekuwa mtumwa.


\par }{\BB \par }
{\Q \VS{2}Kwa uchungu, hulia sana usiku,

\par }{\QB machozi yapo kwenye mashavu yake.

\par }{\Q Miongoni mwa wapenzi wake wote

\par }{\QB hakuna yeyote wa kumfariji.

\par }{\Q Rafiki zake wote wamemsaliti,

\par }{\QB wamekuwa adui zake.


\par }{\BB \par }
{\Q \VS{3}Baada ya mateso na kufanyishwa kazi kikatili,

\par }{\QB Yuda ameenda uhamishoni.

\par }{\Q Anakaa miongoni mwa mataifa,

\par }{\QB hapati mahali pa kupumzika.

\par }{\Q Wote ambao wanamsaka wamemkamata

\par }{\QB katikati ya dhiki yake.


\par }{\BB \par }
{\Q \VS{4}Barabara zielekeazo Sayuni zaomboleza,

\par }{\QB kwa kuwa hakuna yeyote anayekuja

\par }{\QB kwenye sikukuu zake zilizoamriwa.

\par }{\Q Malango yake yote yamekuwa ukiwa,

\par }{\QB makuhani wake wanalia kwa uchungu,

\par }{\Q wanawali wake wanahuzunika,

\par }{\QB naye yuko katika uchungu wa maumivu makuu.


\par }{\BB \par }
{\Q \VS{5}Adui zake wamekuwa mabwana zake,

\par }{\QB watesi wake wana amani.

\par }{\Q Mwenyezi Mungu amemletea huzuni

\par }{\QB kwa sababu ya dhambi zake nyingi.

\par }{\Q Watoto wake wameenda uhamishoni,

\par }{\QB wamekuwa mateka mbele ya adui.


\par }{\BB \par }
{\Q \VS{6}Fahari zilizokuwa zake zimeondoka

\par }{\QB kutoka kwa Binti Sayuni.

\par }{\Q Wakuu wake wako kama ayala

\par }{\QB ambaye hapati malisho,

\par }{\Q wakiwa dhaifu wamekimbia

\par }{\QB mbele ya aliyewakimbiza.


\par }{\BB \par }
{\Q \VS{7}Katika siku za mateso yake na kutangatanga,

\par }{\QB Yerusalemu hukumbuka hazina zote

\par }{\QB ambazo zilikuwa zake siku za kale.

\par }{\Q Watu wake walipoanguka katika mikono ya adui,

\par }{\QB hapatakuwa na yeyote wa kumsaidia.

\par }{\Q Watesi wake walimtazama

\par }{\QB na kumcheka katika maangamizi yake.


\par }{\BB \par }
{\Q \VS{8}Yerusalemu ametenda dhambi sana

\par }{\QB kwa hiyo amekuwa najisi.

\par }{\Q Wote waliomheshimu wanamdharau,

\par }{\QB kwa maana wameuona uchi wake.

\par }{\Q Yeye mwenyewe anapiga kite

\par }{\QB na kugeukia mbali.


\par }{\BB \par }
{\Q \VS{9}Uchafu wake umegandamana na nguo zake;

\par }{\QB hakuwaza juu ya maisha yake ya baadaye.

\par }{\Q Anguko lake lilikuwa la kushangaza,

\par }{\QB hapakuwa na yeyote wa kumfariji.

\par }{\Q “Tazama, Ee Mwenyezi Mungu, teso langu,

\par }{\QB kwa maana adui ameshinda.”


\par }{\BB \par }
{\Q \VS{10}Adui ametia mikono

\par }{\QB juu ya hazina zake zote,

\par }{\Q aliona mataifa ya kipagani

\par }{\QB wakiingia mahali patakatifu pake,

\par }{\Q wale uliowakataza kuingia

\par }{\QB kwenye kusanyiko lako.


\par }{\BB \par }
{\Q \VS{11}Watu wake wote wanalia kwa uchungu

\par }{\QB watafutapo chakula;

\par }{\Q wanabadilisha hazina zao kwa chakula

\par }{\QB ili waweze kuendelea kuishi.

\par }{\Q “Tazama, Ee Mwenyezi Mungu, uangalie;

\par }{\QB kwa maana nimedharauliwa.”


\par }{\BB \par }
{\Q \VS{12}“Je, si kitu kwenu, ninyi nyote mpitao kando?

\par }{\QB Angalieni kote mwone.

\par }{\Q Je, kuna maumivu kama maumivu yangu

\par }{\QB yale yaliyotiwa juu yangu,

\par }{\Q yale Mwenyezi Mungu aliyoyaleta juu yangu

\par }{\QB katika siku ya hasira yake kali?


\par }{\BB \par }
{\Q \VS{13}“Kutoka juu alipeleka moto,

\par }{\QB akaushusha katika mifupa yangu.

\par }{\Q Aliitandia wavu miguu yangu

\par }{\QB na akanirudisha nyuma.

\par }{\Q Akanifanya mkiwa,

\par }{\QB na mdhaifu mchana kutwa.


\par }{\BB \par }
{\Q \VS{14}“Dhambi zangu zimefungwa kwenye nira,

\par }{\QB kwa mikono yake zilifumwa pamoja.

\par }{\Q Zimefika shingoni mwangu

\par }{\QB na Bwana ameziondoa nguvu zangu.

\par }{\Q Amenitia mikononi mwa wale

\par }{\QB ambao siwezi kushindana nao.


\par }{\BB \par }
{\Q \VS{15}“Bwana amewakataa mashujaa

\par }{\QB wote walio kati yangu;

\par }{\Q ameagiza jeshi dhidi yangu

\par }{\QB kuwaponda vijana wangu.

\par }{\Q Katika shinikizo lake la kukamulia zabibu

\par }{\QB Bwana amemkanyaga Bikira Binti Yuda.


\par }{\BB \par }
{\Q \VS{16}“Hii ndiyo sababu ninalia

\par }{\QB na macho yangu yanafurika machozi.

\par }{\Q Hakuna yeyote aliye karibu kunifariji,

\par }{\QB hakuna yeyote wa kuhuisha roho yangu.

\par }{\Q Watoto wangu ni wakiwa

\par }{\QB kwa sababu adui ameshinda.”


\par }{\BB \par }
{\Q \VS{17}Sayuni ananyoosha mikono yake,

\par }{\QB lakini hakuna yeyote wa kumfariji.

\par }{\Q Mwenyezi Mungu ametoa amri kwa ajili ya Yakobo

\par }{\QB kwamba majirani zake wawe adui zake;

\par }{\QB Yerusalemu umekuwa

\par }{\QB kitu najisi miongoni mwao.


\par }{\BB \par }
{\Q \VS{18}“Mwenyezi Mungu ni mwenye haki,

\par }{\QB hata hivyo niliasi dhidi ya amri yake.

\par }{\Q Sikilizeni, enyi mataifa yote,

\par }{\QB tazameni maumivu yangu.

\par }{\Q Wasichana wangu na wavulana wangu

\par }{\QB wameenda uhamishoni.


\par }{\BB \par }
{\Q \VS{19}“Niliita washirika wangu

\par }{\QB lakini walinisaliti.

\par }{\Q Makuhani wangu na wazee wangu

\par }{\QB waliangamia mjini

\par }{\Q walipokuwa wakitafuta chakula

\par }{\QB ili waweze kuishi.


\par }{\BB \par }
{\Q \VS{20}“Angalia, Ee Mwenyezi Mungu, jinsi nilivyo katika dhiki!

\par }{\QB Nina maumivu makali ndani yangu,

\par }{\Q nami ninahangaika moyoni mwangu,

\par }{\QB kwa kuwa nimekuwa mwasi sana.

\par }{\Q Huko nje, upanga unaua watu,

\par }{\QB ndani, kipo kifo tu.


\par }{\BB \par }
{\Q \VS{21}“Watu wamesikia ninavyolia kwa uchungu,

\par }{\QB lakini hakuna yeyote wa kunifariji.

\par }{\Q Adui zangu wote wamesikia kuhusu dhiki yangu,

\par }{\QB wanafurahia lile ulilolitenda.

\par }{\Q Naomba uilete siku uliyoitangaza

\par }{\QB ili wawe kama mimi.


\par }{\BB \par }
{\Q \VS{22}“Uovu wao wote na uje mbele zako;

\par }{\QB uwaadhibu vikali

\par }{\Q kama ulivyoniadhibu

\par }{\QB kwa sababu ya dhambi zangu zote.

\par }{\Q Kulia kwangu kwa uchungu ni kwingi

\par }{\QB na moyo wangu umedhoofika.”


\par }{\BB \par }
{\BB \par }


\PoetryChap{2}{\Q \FTNT{*}{{\FR 2: }{\FT{Sura hii imetungwa kila beti likianzia, na pia kila mstari katika lile beti, na herufi ya alfabeti ya Kiebrania zikifuatana tangu Aleph (A) hadi Taw (T); zote ni 22.}}}
\VerseOne{1}Tazama jinsi Bwana alivyomfunika Binti Sayuni

\par }{\QB kwa wingu la hasira yake!

\par }{\Q Ameitupa chini fahari ya Israeli

\par }{\QB kutoka mbinguni hadi duniani,

\par }{\Q hakukumbuka kiti chake cha kuwekea miguu

\par }{\QB katika siku ya hasira yake.


\par }{\BB \par }
{\Q \VS{2}Bila huruma Bwana ameyameza

\par }{\QB makao yote ya Yakobo;

\par }{\Q katika ghadhabu yake amebomoa

\par }{\QB ngome za Binti Yuda.

\par }{\Q Ameuangusha ufalme wake na wakuu wake

\par }{\QB chini kwa aibu.


\par }{\BB \par }
{\Q \VS{3}Katika hasira kali amevunja

\par }{\QB kila pembe\FTNT{†}{{\FR 2:3 }{\FT{pembe inawakilisha nguvu; pia
}}{\XT{2:17}}} ya Israeli.

\par }{\Q Ameuondoa mkono wake wa kuume

\par }{\QB alipokaribia adui.

\par }{\Q Amemteketeza Yakobo kama moto uwakao

\par }{\QB ule uteketezao kila kitu kinachouzunguka.


\par }{\BB \par }
{\Q \VS{4}Ameupinda upinde wake kama adui,

\par }{\QB mkono wake wa kuume uko tayari.

\par }{\Q Kama vile adui amewaua

\par }{\QB wote waliokuwa wanapendeza jicho,

\par }{\Q amemwaga ghadhabu yake kama moto

\par }{\QB juu ya hema la Binti Sayuni.


\par }{\BB \par }
{\Q \VS{5}Bwana ni kama adui;

\par }{\QB amemmeza Israeli.

\par }{\Q Ameyameza majumba yake yote ya kifalme

\par }{\QB na kuangamiza ngome zake.

\par }{\Q Ameongeza huzuni na maombolezo

\par }{\QB kwa Binti Yuda.


\par }{\BB \par }
{\Q \VS{6}Ameharibu maskani yake kama bustani,

\par }{\QB ameharibu mahali pake pa mkutano.

\par }{\Q Mwenyezi Mungu amemfanya Sayuni kusahau

\par }{\QB sikukuu zake zilizoamriwa na Sabato zake;

\par }{\Q katika hasira yake kali amewadharau

\par }{\QB mfalme na kuhani.


\par }{\BB \par }
{\Q \VS{7}Bwana amekataa madhabahu yake

\par }{\QB na kuacha mahali patakatifu pake.

\par }{\Q Amemkabidhi adui kuta

\par }{\QB za majumba yake ya kifalme;

\par }{\Q wameshangilia katika nyumba ya Mwenyezi Mungu

\par }{\QB kama katika siku ya sikukuu iliyoamriwa.


\par }{\BB \par }
{\Q \VS{8}Mwenyezi Mungu alikusudia kuangusha

\par }{\QB ukuta uliomzunguka Binti Sayuni.

\par }{\Q Ameinyoosha kamba ya kupimia

\par }{\QB na hakuuzuia mkono wake usiangamize.

\par }{\Q Alifanya maboma na kuta ziomboleze,

\par }{\QB vyote vikaharibika pamoja.


\par }{\BB \par }
{\Q \VS{9}Malango yake yamezama ardhini,

\par }{\QB makomeo yake ameyavunja na kuyaharibu.

\par }{\Q Mfalme wake na wakuu wake wamepelekwa uhamishoni

\par }{\QB miongoni mwa mataifa,

\par }{\QB sheria haipo tena,

\par }{\Q na manabii wake hawapati tena

\par }{\QB maono kutoka kwa Mwenyezi Mungu.


\par }{\BB \par }
{\Q \VS{10}Wazee wa Binti Sayuni

\par }{\QB wanaketi chini kimya,

\par }{\Q wamenyunyiza mavumbi kwenye vichwa vyao

\par }{\QB na kuvaa gunia.

\par }{\Q Wanawali wa Yerusalemu

\par }{\QB wameinamisha vichwa vyao hadi chini.


\par }{\BB \par }
{\Q \VS{11}Macho yangu yamedhoofika kwa kulia,

\par }{\QB nina maumivu makali ndani,

\par }{\Q moyo wangu umemiminwa ardhini

\par }{\QB kwa sababu watu wangu wameangamizwa,

\par }{\Q kwa sababu watoto na wanyonyao wanazimia

\par }{\QB kwenye barabara za mji.


\par }{\BB \par }
{\Q \VS{12}Wanawaambia mama zao,

\par }{\QB “Wapi mkate na divai?”

\par }{\Q wazimiapo kama watu waliojeruhiwa

\par }{\QB katika barabara za mji,

\par }{\Q maisha yao yadhoofikavyo

\par }{\QB mikononi mwa mama zao.


\par }{\BB \par }
{\Q \VS{13}Ninaweza kusema nini kwa ajili yako?

\par }{\QB Nikulinganishe na nini,

\par }{\QB ee Binti Yerusalemu?

\par }{\Q Nitakufananisha na nini,

\par }{\QB ili nipate kukufariji,

\par }{\QB ee Bikira Binti Sayuni?

\par }{\Q Jeraha lako lina kina kama bahari.

\par }{\QB Ni nani awezaye kukuponya?


\par }{\BB \par }
{\Q \VS{14}Maono ya manabii wako

\par }{\QB yalikuwa ya uongo na yasiyofaa kitu,

\par }{\Q hawakuifunua dhambi yako

\par }{\QB ili kukuzuilia kwenda utumwani.

\par }{\Q Maneno waliyokupa

\par }{\QB yalikuwa ya uongo na ya kupotosha.


\par }{\BB \par }
{\Q \VS{15}Wote wapitiao njia yako

\par }{\QB wanakupigia makofi,

\par }{\Q wanakudhihaki na kutikisa vichwa vyao

\par }{\QB kwa Binti Yerusalemu:

\par }{\Q “Huu ndio ule mji ulioitwa

\par }{\QB mkamilifu wa uzuri,

\par }{\QB furaha ya dunia yote?”


\par }{\BB \par }
{\Q \VS{16}Adui zako wote wanapanua

\par }{\QB vinywa vyao dhidi yako,

\par }{\Q wanadhihaki na kusaga meno yao

\par }{\QB na kusema, “Tumemmeza.

\par }{\Q Hii ndiyo siku tuliyoingojea,

\par }{\QB tumeishi na kuiona.”


\par }{\BB \par }
{\Q \VS{17}Mwenyezi Mungu amefanya lile alilolipanga;

\par }{\QB ametimiza neno lake

\par }{\QB aliloliamuru siku za kale.

\par }{\Q Amekuangusha bila huruma,

\par }{\QB amewaacha adui wakusimange,

\par }{\QB ametukuza pembe ya adui yako.


\par }{\BB \par }
{\Q \VS{18}Mioyo ya watu

\par }{\QB inamlilia Bwana.

\par }{\Q Ee ukuta wa Binti Sayuni,

\par }{\QB machozi yako na yatiririke kama mto

\par }{\QB usiku na mchana;

\par }{\Q usijipe nafuu,

\par }{\QB macho yako yasipumzike.


\par }{\BB \par }
{\Q \VS{19}Inuka, lia usiku,

\par }{\QB zamu za usiku zianzapo;

\par }{\Q mimina moyo wako kama maji

\par }{\QB mbele za Bwana.

\par }{\Q Mwinulie yeye mikono yako

\par }{\QB kwa ajili ya maisha ya watoto wako,

\par }{\Q ambao wanazimia kwa njaa

\par }{\QB kwenye kila mwanzo wa barabara.


\par }{\BB \par }
{\Q \VS{20}“Tazama, Ee Mwenyezi Mungu, ufikirie:

\par }{\QB Ni nani ambaye umepata kumtendea namna hii?

\par }{\Q Je, wanawake wale wazao wao,

\par }{\QB watoto waliowalea?

\par }{\Q Je, kuhani na nabii auawe

\par }{\QB mahali patakatifu pa Bwana?


\par }{\BB \par }
{\Q \VS{21}“Vijana na wazee hujilaza pamoja

\par }{\QB katika mavumbi ya barabarani,

\par }{\Q wasichana wangu na wavulana wangu

\par }{\QB wameanguka kwa upanga.

\par }{\Q Umewaua katika siku ya hasira yako,

\par }{\QB umewachinja bila huruma.


\par }{\BB \par }
{\Q \VS{22}“Kama ulivyoita siku ya karamu,

\par }{\QB ndivyo ulivyoagiza mapigo dhidi yangu kila upande.

\par }{\Q Katika siku ya hasira ya Mwenyezi Mungu

\par }{\QB hakuna yeyote aliyekwepa au kupona;

\par }{\Q wale niliowatunza na kuwalea,

\par }{\QB adui yangu amewaangamiza.”


\par }{\BB \par }
{\BB \par }


\PoetryChap{3}{\Q \FTNT{*}{{\FR 3: }{\FT{Sura hii imetungwa kila beti likianzia, na pia kila mstari katika lile beti, na herufi ya alfabeti ya Kiebrania zikifuatana tangu Aleph (A) hadi Taw (T); zote ni 22.}}}
\VerseOne{1}Mimi ndiye mtu aliyeona mateso

\par }{\QB kwa fimbo ya ghadhabu yake.


\par }{\Q \VS{2}Amenifukuzia mbali na kunifanya nitembee

\par }{\QB gizani wala si katika nuru;


\par }{\Q \VS{3}hakika, amegeuza mkono wake dhidi yangu

\par }{\QB tena na tena, mchana kutwa.


\par }{\BB \par }
{\Q \VS{4}Amefanya ngozi yangu na nyama yangu kuchakaa

\par }{\QB na ameivunja mifupa yangu.


\par }{\Q \VS{5}Amenizingira na kunizunguka

\par }{\QB kwa uchungu na taabu.


\par }{\Q \VS{6}Amenifanya niishi gizani

\par }{\QB kama wale waliokufa.


\par }{\BB \par }
{\Q \VS{7}Amenizungushia ukuta ili nisiweze kutoroka,

\par }{\QB amenifunga kwa minyororo mizito.


\par }{\Q \VS{8}Hata ninapoita au kulia ili kuomba msaada,

\par }{\QB anakataa kupokea maombi yangu.


\par }{\Q \VS{9}Ameizuia njia yangu kwa mapande ya mawe,

\par }{\QB amepotosha njia zangu.


\par }{\BB \par }
{\Q \VS{10}Kama dubu aviziaye,

\par }{\QB kama simba mafichoni,


\par }{\Q \VS{11}ameniburuta kutoka njiani,

\par }{\QB akanirarua na kuniacha bila msaada.


\par }{\Q \VS{12}Amevuta upinde wake

\par }{\QB na kunifanya mimi niwe lengo kwa ajili ya mishale yake.


\par }{\BB \par }
{\Q \VS{13}Alinichoma moyo wangu kwa mishale

\par }{\QB iliyotoka kwenye podo lake.


\par }{\Q \VS{14}Nimekuwa kichekesho kwa watu wangu wote,

\par }{\QB wananidhihaki kwa wimbo mchana kutwa.


\par }{\Q \VS{15}Amenijaza kwa majani machungu

\par }{\QB na kunishibisha kwa nyongo.


\par }{\BB \par }
{\Q \VS{16}Amevunja meno yangu kwa changarawe,

\par }{\QB amenikanyagia mavumbini.


\par }{\Q \VS{17}Amani yangu imeondolewa,

\par }{\QB nimesahau kufanikiwa ni nini.


\par }{\Q \VS{18}Kwa hiyo nasema, “Fahari yangu imeondoka

\par }{\QB na yale yote niliyokuwa nimetarajia kutoka kwa Mwenyezi Mungu.”


\par }{\BB \par }
{\Q \VS{19}Nayakumbuka mateso yangu na kutangatanga kwangu,

\par }{\QB uchungu na nyongo.


\par }{\Q \VS{20}Ninayakumbuka vyema,

\par }{\QB nayo nafsi yangu imezimia ndani yangu.


\par }{\Q \VS{21}Hata hivyo najikumbusha neno hili

\par }{\QB na kwa hiyo ninalo tumaini.


\par }{\BB \par }
{\Q \VS{22}Kwa sababu ya upendo mkuu wa Mwenyezi Mungu, hatuangamii,

\par }{\QB kwa kuwa huruma zake hazikomi kamwe.


\par }{\Q \VS{23}Ni mpya kila asubuhi,

\par }{\QB uaminifu wako ni mkuu.


\par }{\Q \VS{24}Nimeiambia nafsi yangu, “Mwenyezi Mungu ni fungu langu,

\par }{\QB kwa hiyo nitamngojea.”


\par }{\BB \par }
{\Q \VS{25}Mwenyezi Mungu ni mwema kwa wale wanaomtumaini,

\par }{\QB na kwa yule anayemtafuta;


\par }{\Q \VS{26}ni vyema kungojea kwa utulivu

\par }{\QB kwa ajili ya wokovu wa Mwenyezi Mungu.


\par }{\Q \VS{27}Ni vyema mtu kuchukua nira

\par }{\QB bado angali kijana.


\par }{\BB \par }
{\Q \VS{28}Na akae peke yake awe kimya,

\par }{\QB kwa maana Mwenyezi Mungu ameiweka juu yake.


\par }{\Q \VS{29}Hata azike uso wake mavumbini

\par }{\QB bado tumaini litakuwepo.


\par }{\Q \VS{30}Na atoe shavu lake kwa yule ampigaye,

\par }{\QB na ajazwe na aibu.


\par }{\BB \par }
{\Q \VS{31}Kwa kuwa watu hawakatiliwi mbali

\par }{\QB na Bwana milele.


\par }{\Q \VS{32}Ingawa huleta huzuni, ataonesha huruma,

\par }{\QB kwa kuwa upendo wake usiokoma ni mkuu.


\par }{\Q \VS{33}Kwa maana hapendi kuwaletea mateso

\par }{\QB au huzuni watoto wa wanadamu.


\par }{\BB \par }
{\Q \VS{34}Kuwaponda chini ya nyayo

\par }{\QB wafungwa wote katika nchi,


\par }{\Q \VS{35}Kumnyima mtu haki zake

\par }{\QB mbele za Aliye Juu Sana,


\par }{\Q \VS{36}kumnyima mtu haki:

\par }{\QB Je, Bwana asione mambo kama haya?


\par }{\BB \par }
{\Q \VS{37}Nani awezaye kusema nalo likatendeka

\par }{\QB kama Bwana hajaamuru?


\par }{\Q \VS{38}Je, si ni kwenye kinywa cha Aliye Juu Sana

\par }{\QB ndiko yatokako maafa na mambo mema?


\par }{\Q \VS{39}Je, mwanadamu yeyote aliye hai aweza kulalamika

\par }{\QB wakati anapoadhibiwa kwa ajili ya dhambi zake?


\par }{\BB \par }
{\Q \VS{40}Tuzichunguze njia zetu na kuzijaribu,

\par }{\QB na tumrudie Mwenyezi Mungu.


\par }{\Q \VS{41}Tuinue mioyo yetu pamoja na mikono yetu

\par }{\QB kwa Mungu mbinguni, na tuseme:


\par }{\Q \VS{42}“Tumetenda dhambi na kuasi

\par }{\QB nawe hujasamehe.


\par }{\BB \par }
{\Q \VS{43}“Umejifunika mwenyewe kwa hasira na kutufuatilia;

\par }{\QB umetuchinja bila huruma.


\par }{\Q \VS{44}Unajifunika mwenyewe kwa wingu,

\par }{\QB ili pasiwe na ombi

\par }{\QB litakaloweza kupenya.


\par }{\Q \VS{45}Umetufanya takataka na uchafu

\par }{\QB miongoni mwa mataifa.


\par }{\BB \par }
{\Q \VS{46}“Adui zetu wote wamefumbua vinywa vyao

\par }{\QB wazi dhidi yetu.


\par }{\Q \VS{47}Tumeteseka kwa hofu kuu na shida ya ghafula,

\par }{\QB uharibifu na maangamizi.”


\par }{\Q \VS{48}Vijito vya machozi vinatiririka kutoka machoni mwangu,

\par }{\QB kwa sababu watu wangu wameangamizwa.


\par }{\BB \par }
{\Q \VS{49}Macho yangu yatatiririka machozi bila kukoma,

\par }{\QB bila kupata nafuu,


\par }{\Q \VS{50}hadi Mwenyezi Mungu atazame chini

\par }{\QB kutoka mbinguni na kuona.


\par }{\Q \VS{51}Lile ninaloliona huniletea huzuni nafsini

\par }{\QB kwa sababu ya wanawake wote wa mji wangu.


\par }{\BB \par }
{\Q \VS{52}Wale waliokuwa adui zangu bila sababu

\par }{\QB wameniwinda kama ndege.


\par }{\Q \VS{53}Walijaribu kukomesha maisha yangu ndani ya shimo

\par }{\QB na kunitupia mawe;


\par }{\Q \VS{54}maji yalifunika juu ya kichwa changu,

\par }{\QB nami nikafikiri nilikuwa karibu

\par }{\QB kukatiliwa mbali.


\par }{\BB \par }
{\Q \VS{55}Nililiitia jina lako, Ee Mwenyezi Mungu,

\par }{\QB kutoka vina vya shimo.


\par }{\Q \VS{56}Ulisikia ombi langu: “Usikizibie masikio yako

\par }{\QB kilio changu nikuombapo msaada.”


\par }{\Q \VS{57}Ulikuja karibu nilipokuita,

\par }{\QB nawe ukasema, “Usiogope.”


\par }{\BB \par }
{\Q \VS{58}Ee Bwana, ulichukua shauri langu,

\par }{\QB ukaukomboa uhai wangu.


\par }{\Q \VS{59}Umeona, Ee Mwenyezi Mungu, ubaya niliotendewa.

\par }{\QB Tetea shauri langu!


\par }{\Q \VS{60}Umeona kina cha kisasi chao,

\par }{\QB mashauri yao yote mabaya dhidi yangu.


\par }{\BB \par }
{\Q \VS{61}Ee Mwenyezi Mungu, umesikia matukano yao,

\par }{\QB mashauri yao yote mabaya dhidi yangu:


\par }{\Q \VS{62}kile adui zangu wanachonong’ona na kunung’unikia

\par }{\QB dhidi yangu mchana kutwa.


\par }{\Q \VS{63}Watazame! Wakiwa wameketi au wamesimama,

\par }{\QB wananidhihaki katika nyimbo zao.


\par }{\BB \par }
{\Q \VS{64}Uwalipe kile wanachostahili, Ee Mwenyezi Mungu,

\par }{\QB kwa yale ambayo mikono yao imetenda.


\par }{\Q \VS{65}Weka pazia juu ya mioyo yao,

\par }{\QB laana yako na iwe juu yao!


\par }{\Q \VS{66}Wafuatilie katika hasira na uwaangamize

\par }{\QB chini ya mbingu za Mwenyezi Mungu.


\par }{\BB \par }
{\BB \par }


\PoetryChap{4}{\Q \FTNT{*}{{\FR 4: }{\FT{Sura hii imetungwa kila beti likianzia, na pia kila mstari katika lile beti, na herufi ya alfabeti ya Kiebrania zikifuatana tangu Aleph (A) hadi Taw (T); zote ni 22.}}}
\VerseOne{1}Jinsi dhahabu ilivyopoteza mng’ao wake,

\par }{\QB dhahabu iliyo safi haing’ai!

\par }{\Q Vito vya thamani vimetawanywa

\par }{\QB kwenye mwanzo wa kila barabara.


\par }{\BB \par }
{\Q \VS{2}Wana wa Sayuni wenye thamani,

\par }{\QB ambao mwanzo uzito wa thamani yao

\par }{\QB ulikuwa wa dhahabu,

\par }{\Q sasa wanaangaliwa kama vyungu vya udongo,

\par }{\QB kazi ya mikono ya mfinyanzi!


\par }{\BB \par }
{\Q \VS{3}Hata mbweha hutoa matiti yao

\par }{\QB kunyonyesha watoto wao,

\par }{\Q lakini watu wangu wamekuwa wasio na huruma

\par }{\QB kama mbuni jangwani.


\par }{\BB \par }
{\Q \VS{4}Kwa sababu ya kiu ulimi wa mtoto mchanga

\par }{\QB umegandamana na kaakaa la kinywa chake,

\par }{\Q watoto huomba mkate,

\par }{\QB lakini hakuna yeyote awapaye.


\par }{\BB \par }
{\Q \VS{5}Wale waliokula vyakula vya kifahari

\par }{\QB ni maskini barabarani.

\par }{\Q Wale waliokuzwa wakivaa nguo za zambarau

\par }{\QB sasa wanalalia majivu.


\par }{\BB \par }
{\Q \VS{6}Adhabu ya watu wangu

\par }{\QB ni kubwa kuliko ile ya Sodoma,

\par }{\Q ambayo ilipinduliwa ghafula

\par }{\QB wala hapakuwa na mkono wa msaada.


\par }{\BB \par }
{\Q \VS{7}Wakuu wao walikuwa wameng’aa kuliko theluji

\par }{\QB na weupe kuliko maziwa,

\par }{\Q miili yao ilikuwa myekundu kuliko marijani,

\par }{\QB kuonekana kwao kama yakuti samawi.


\par }{\BB \par }
{\Q \VS{8}Lakini sasa ni weusi kuliko masizi;

\par }{\QB hawatambulikani barabarani.

\par }{\Q Ngozi yao imeshikamana juu ya mifupa yao,

\par }{\QB imekuwa mikavu kama fimbo.


\par }{\BB \par }
{\Q \VS{9}Wale waliouawa kwa upanga ni bora

\par }{\QB kuliko wale wanaokufa njaa;

\par }{\Q wanateseka kwa njaa, wanatokomea

\par }{\QB kwa kukosa chakula kutoka shambani.


\par }{\BB \par }
{\Q \VS{10}Kwa mikono yao wenyewe wanawake wenye huruma

\par }{\QB wanapika watoto wao wenyewe,

\par }{\Q waliokuwa chakula chao

\par }{\QB watu wangu walipoangamizwa.


\par }{\BB \par }
{\Q \VS{11}Mwenyezi Mungu ametoa nafasi kamilifu ya ghadhabu yake;

\par }{\QB ameimwaga hasira yake kali.

\par }{\Q Amewasha moto katika Sayuni

\par }{\QB ambao umeteketeza misingi yake.


\par }{\BB \par }
{\Q \VS{12}Wafalme wa dunia hawakuamini,

\par }{\QB wala mtu yeyote wa duniani,

\par }{\Q kwamba adui na watesi wangeweza kuingia

\par }{\QB kwenye malango ya Yerusalemu.


\par }{\BB \par }
{\Q \VS{13}Lakini hili lilitokea kwa sababu ya dhambi za manabii wake,

\par }{\QB na maovu ya makuhani wake,

\par }{\Q waliomwaga ndani yake

\par }{\QB damu ya wenye haki.


\par }{\BB \par }
{\Q \VS{14}Sasa wanapapasa papasa barabarani

\par }{\QB kama watu ambao ni vipofu.

\par }{\Q Wamenajisiwa kabisa kwa damu,

\par }{\QB hata hakuna anayethubutu kugusa mavazi yao.


\par }{\BB \par }
{\Q \VS{15}Watu wanawapigia kelele, “Ondokeni! Ninyi ni najisi!

\par }{\QB Ondokeni! Ondokeni! Msituguse!”

\par }{\Q Wanapokimbia na kutangatanga,

\par }{\QB watu miongoni mwa mataifa wanasema,

\par }{\QB “Hawawezi kukaa hapa zaidi.”


\par }{\BB \par }
{\Q \VS{16}Mwenyezi Mungu mwenyewe amewatawanya;

\par }{\QB hawaangalii tena.

\par }{\Q Makuhani hawaoneshwi heshima,

\par }{\QB wazee hawakubaliki.


\par }{\BB \par }
{\Q \VS{17}Zaidi ya hayo, macho yetu yalichoka,

\par }{\QB kwa kutazamia bure msaada;

\par }{\Q tuliangalia kutoka minara yetu

\par }{\QB kwa taifa lisiloweza kutuokoa.


\par }{\BB \par }
{\Q \VS{18}Watu walituvizia katika kila hatua

\par }{\QB hata hatukuweza kutembea katika barabara zetu.

\par }{\Q Mwisho wetu ulikuwa karibu, siku zetu zilikuwa zimetimia,

\par }{\QB kwa maana mwisho wetu ulikuwa umefika.


\par }{\BB \par }
{\Q \VS{19}Waliotufuatia walikuwa wepesi

\par }{\QB kuliko tai angani;

\par }{\QB walitusaka juu milimani

\par }{\QB na kutuvizia jangwani.


\par }{\BB \par }
{\Q \VS{20}Mpakwa mafuta wa Mwenyezi Mungu, pumzi ya uhai wetu hasa,

\par }{\QB alinaswa katika mitego yao.

\par }{\Q Tulifikiri kwamba chini ya kivuli chake

\par }{\QB tungeishi miongoni mwa mataifa.


\par }{\BB \par }
{\Q \VS{21}Shangilia na ufurahi, ee Binti Edomu,

\par }{\QB wewe unayeishi nchi ya Usi.

\par }{\Q Lakini kwako pia kikombe kitapitishwa,

\par }{\QB Utalewa na kuvuliwa nguo ubaki uchi.


\par }{\BB \par }
{\Q \VS{22}Ee Binti Sayuni, adhabu yako itaisha,

\par }{\QB hatarefusha muda wako wa kukaa uhamishoni.

\par }{\Q Lakini, ee Binti Edomu, ataadhibu dhambi yako,

\par }{\QB na atafunua uovu wako.


\par }{\BB \par }
{\BB \par }


\PoetryChap{5}{\Q \VerseOne{1}Kumbuka, Ee Mwenyezi Mungu, yaliyotupata,

\par }{\QB tazama, nawe uione aibu yetu.


\par }{\Q \VS{2}Urithi wetu umegeuziwa kwa wageni,

\par }{\QB na nyumba zetu kwa wageni.


\par }{\Q \VS{3}Tumekuwa yatima wasio na baba,

\par }{\QB mama zetu wamekuwa kama wajane.


\par }{\Q \VS{4}Ni lazima tununue maji tunayokunywa,

\par }{\QB kuni zetu zapatikana tu kwa kununua.


\par }{\Q \VS{5}Wanaotufuatilia wapo kwenye visigino vyetu,

\par }{\QB tumechoka na hakuna pumziko.


\par }{\Q \VS{6}Tumejitolea kwa Misri na Ashuru

\par }{\QB tupate chakula cha kutosha.


\par }{\Q \VS{7}Baba zetu walitenda dhambi na hawapo tena,

\par }{\QB na sisi tunachukua adhabu yao.


\par }{\Q \VS{8}Watumwa wanatutawala

\par }{\QB na hakuna wa kutuokoa mikononi yao.


\par }{\Q \VS{9}Tunapata chakula chetu kwa kuhatarisha maisha yetu

\par }{\QB kwa sababu ya upanga jangwani.


\par }{\Q \VS{10}Ngozi yetu ina joto kama tanuru,

\par }{\QB kutokana na fadhaa ya njaa.


\par }{\Q \VS{11}Wanawake wametendwa jeuri katika Sayuni,

\par }{\QB na mabikira katika miji ya Yuda.


\par }{\Q \VS{12}Wakuu wametungikwa juu kwa mikono yao,

\par }{\QB wazee hawapewi heshima.


\par }{\Q \VS{13}Vijana wanataabika kwenye mawe ya kusagia,

\par }{\QB wavulana wanayumbayumba chini ya mizigo ya kuni.


\par }{\Q \VS{14}Wazee wameondoka katika lango la mji,

\par }{\QB vijana wameacha kuimba nyimbo zao.


\par }{\Q \VS{15}Furaha imeondoka mioyoni mwetu,

\par }{\QB kucheza kwetu kumegeuka maombolezo.


\par }{\Q \VS{16}Taji limeanguka kutoka kichwani petu.

\par }{\QB Ole wetu, kwa maana tumetenda dhambi!


\par }{\Q \VS{17}Kwa sababu hiyo, mioyo yetu inazimia,

\par }{\QB kwa sababu ya hayo, macho yetu yamefifia,


\par }{\Q \VS{18}kwa sababu Mlima Sayuni umekaa ukiwa,

\par }{\QB na mbweha wanatembea juu yake.


\par }{\BB \par }
{\Q \VS{19}Wewe, Ee Mwenyezi Mungu unatawala milele,

\par }{\QB kiti chako cha enzi chadumu kizazi hadi kizazi.


\par }{\Q \VS{20}Kwa nini watusahau siku zote?

\par }{\QB Kwa nini umetuacha kwa muda mrefu?


\par }{\Q \VS{21}Turudishe kwako mwenyewe, Ee Mwenyezi Mungu,

\par }{\QB ili tupate kurudi.

\par }{\QB Zifanye mpya siku zetu kama siku za kale,


\par }{\Q \VS{22}isipokuwa uwe umetukataa kabisa

\par }{\QB na umetukasirikia pasipo kipimo.

\par }